
Linnavara tasuta kasutusse andmine
1. Asjaolud ja menetluse käik
Narva Linnavalitsuse Kultuuriosakonda laekus MTÜ Spordiklubi Tais taotlus palvega tasuta kasutada Narva Laste Loomemaja spordisaali suveperioodil esmaspäeviti ja kolmapäeviti kell 12.30-13.15 ning teisipäeviti ja neljapäeviti kell 19.00-19.45.
Ruumide kasutamise eesmärk on aeroobikatreeningute korraldamine. Treeningute ajad on Narva Laste Loomemaja juhatusega kooskõlastatud.
2. Õiguslikud alused
Vastavalt Kohaliku omavalitsuse korralduse seaduse § 30 lõike 1 punktile 2 valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktidele 7.2, 7.2.3 linnavalitsuse korraldusega võib linnavara kasutusse anda tasuta või tavalisest madalama tasu eest tähtajaga kuni viis aastat või tähtajatult mittetulundusühingutele.
3. Otsus

Lubada MTÜ-le Spordiklubi Tais, registrikood 80105322, tasuta kasutada aeroobikatreeningute korraldamiseks Narva Laste Loomemaja spordisaali ajavahemikul 06.07.2009.a-31.08.2009.a esmaspäeviti ja kolmapäeviti kell 12.30-13.15 ning teisipäeviti ja neljapäeviti kell 19.00-19.45.
4. Rakendussätted
4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

